open-index/open-wikipedia-markdown huggingface dataset:
Lea Leksi

**Lea Marjatta Lehtovirta** (aik. **Lyytikäinen**) (o.s. **Osonen**; 1915 Tampere – 2000 Espoo) oli suomalainen toimittaja ja kirjailija, joka kirjoitti kirjojensa ohella radioon kuunnelmia ja novelleja sekä pakinoita lukemistolehtiin. Hän käytti kirjailijanimeä **Lea Leksi** ja myös nimimerkkejä *Anita Nora* ja *Aivan Totta*.

Lehtovirta osallistui menestyksellisesti vuodesta 1929 (asuen silloin vielä Tampereella) aikakauslehtien sanatehtävien kilpailuihin, niin tyttönimellään Osonen kuin myöhemmällä sukunimellään Lyytikäinen, jatkaen sanatehtävissä kilpailemista vuoteen 1937 (asuen silloin Valkjärvellä). Varsinaisen kirjoittamisen Lehtovirta aloitti suomalaisiin lukemistolehtiin Toisen maailmansodan loppuessa Helsingissä, alkuun osallistuen kirjoituskilpailuihin, ja hänen kirjallinen uransa jatkui aina 1960-luvun alkuun. Hän kirjoitti paljon yhteiskunnallisista asioista sekä armeijaan ja romantiikkaan liittyviä tarinoita.

Vuosina 1948–1952 Lehtovirta kirjoitti nimimerkillä "Lea Leksi ja Osmo Osoila" lukuisia kuunnelmia radiolle.

Lehtovirran vanhemmat olivat filosofian maisteri ja lehtori Vilho Kalervo Osonen ja Eliina Loviisa (o.s. Vartiainen). Lehtovirran ensimmäinen puoliso oli vuodesta 1935 majuri Viljo Sakari Lyytikäinen ja toinen puoliso vuodesta 1949 kapteeni ja myyntipäällikkö sekä toimittaja Osmo Edvard Lehtovirta. Lehtovirrat aiheuttivat jonkin verran kohua 1960-luvulla eksymällä Lapin erämailla kolmasti aiheuttaen suuretsintöjä. Osmo Lehtovirta toimi sodan aikana Suomen Aseveliliiton Työjärjestön keskustoimiston johtajana.  

## Teoksia
* *Laiva on lastattu : käytännöllistä kevyesti*, näytelmä.  Kotitalouskeskus, Helsinki 1944
* *Mitä on tekeillä, Weidenhof?*   Karisto 1945
* *Seikkailu Prahassa : nuoren naisen kohtalokas seikkailu suurkaupungissa*.  Fennia, Helsinki 1945 (nimimerkillä *Anita Nora*)
* *Tuuliharja tulee*, kuvitus Susanna Nykyri.  Valistus 1954

## Kirjallisuutta
* Juri Nummelin: Unohdetut kirjailijat 2.  BTJ Kustannus 2007 

## Lähteet
* Hömpän helmet-blogi: Lea Leksi

### Viitteet
Jouni Laaksonen

**Jouni Laaksonen** (s. 29. syyskuuta 1970 Helsinki) on suomalainen tietokirjailija, diplomi-insinööri ja eräopas. Kaikki Laaksosen kirjoittamat tai toimittamat kirjat liittyvät retkeilyyn. Hän on kirjoittanut myös artikkeleita eri lehtiin ja tehnyt autiotuvat on-line -sivuston, jossa on tietoa Pohjois-Suomen autiotuvista. 

Laaksonen on Suomen tuotteliain vaellusaiheisten tietokirjojen tekijä. Hänen kirjansa *Retkeilijän kansallispuistot* julkaistiin 2011 ja sen jälkeen kirjasta on otettu 12 täydennettyä painosta. Hänen yhdessä Joel Aholan kanssa kirjoittamansa *Suomen autiotuvat* esittelee 523 autiotupaa, joista useimmissa Laaksonen on itse vieraillut. Kirja listaa retkeilypaikkojen, kuten kansallispuistojen, autiotuvat ja niiden lisäksi kuntien ja yksityisten tahojen omistamat kämpät.

Laaksonen on koulutukseltaan rakennusinsinööri ja hän työskenteli ennen kirjailijanuraansa VTT:llä Espoossa. Hän on myös eräopas ja vapaa toimittaja. Laaksonen kirjoittaa ''Latu&Polku''-lehteen.

Laaksosen teokset on palkittu kahdesti. Vuonna 2016 hän sai Suomen tietokirjailijat ry:n tietokirjapalkinnon  ja vuonna 2017 Kainuun kirjailijat ry:n Kainuun kirjallisuuspalkinnon.

## Teokset
### Kirjat
* *Autiotuvat &ndash; Pohjois-Suomen tuvat ja tarinat* (Seppo J. Partasen kanssa, Edita, 2002)
* *Kainuun luontokohdeopas &ndash; Natural Attractions in Kainuu* (Edita, 2005)
* *Vaeltajan opas* (Edita, 2008)
* *Erämaat &ndash; pohjoisen Lapin vaelluskohteet* (Edita, 2010)
* *Retkeilijän kansallispuistot* (Otava, 2011)
* *Luontoelämysten Suomi – retkeilijän nähtävyydet* (Otavamedia, 2011)
* *Retkeilijän autiotuvat – tiedot, taustat, tunnelmat* (Joel Aholan kanssa, Karttakeskus, 2012)
* *Retkeilijän opas* (Otava, 2013)
* *Lapsiperheen retkeilyopas* (Karttakeskus, 2014)
* *Karhunkierros retkeilyopas* (Karttakeskus, 2016)
* *Hanki hohtava alla – Umpihankihiihtäjän kirja* (Art House, 2017)
* *Suomen autiotuvat – kämpät ja kammit saaristosta tuntureille* (Joel Aholan kanssa, Karttakeskus, 2018)
* *Hiking in Finland – Day Trips and Backpacking Expeditions* (Karttakeskus, 2019)
* *Kiilopää – Retkeilyopas & tunturikartta* (Calazo Förlag, 2020)
* *Pohjois-Suomen vaellusreitit* (Minerva, 2020)
* *Retkeilijän kansallispuistot* (Otava, 2021)
* *Talviretkeilijän opas*. (SKS Kirjat, 2022)
* *Vaeltajan erämaat* (Karttakeskus, 2023)

### Toimitustyöt
* *Suomen retkeilyopas*, 4. ja 5. uudistettu painos (Juhani Nurmen kanssa, Edita ja Metsähallitus, 2005 ja 2007)

## Lähteet

## Aiheesta muualla

* Jouni Laaksosen ansioluettelo

* Autiotuvat on-line
Elisabet Laurila

**Elisabet ”Liisa” Laurila** (12. kesäkuuta 1913 Tuulos – 23. maaliskuuta 2004) oli suomalainen runoilija.

Elisabet Laurila oli tuuloslaisen maanviljelijäperheen tytär ja kävi koulunsa Hämeenlinnassa. Hän opiskeli Helsingin Yhteiskunnallisessa korkeakoulussa ja toimi harjoittelijana *[[Kotimaa]]*- ja *[[Ajan Suunta]]* -lehdissä. Hyvät arviot saanut esikoisjulkaisu, proosateos *Johanna* (1944), kertoo perheen tragedioista lapsen näkökulmasta. Neljäs julkaistu teos, runokokoelma *Aurinko laskee vuorille* (1948), toi Laurilalle taiteen valtionpalkinnon. Elisabet Laurila ei työssään noudattanut runouden valtavirtauksia, vaan sanoi pyrkivänsä olemaan alkuperäinen ja aito. Hän julkaisi uransa aikana viisi proosateosta ja viisi runokokoelmaa, viimeisen vuonna 1978.

Laurila toimi mainostoimisto Erva-Latvalan tekstisuunnittelijana 1944–1946, mistä hän siirtyi mainostoimisto SEKiin ennen kuin jäi vapaaksi taiteilijaksi. Hän asui noin 25 vuotta Pariisissa puolalaissyntyisen taidemaalari Zygmunt Schreterin (1896–1977) avopuolisona, talvet vuosina 1950–1961 ja ympärivuotisesti 1961–1977. Schreterin kuoltua Laurila palasi vuonna 1978 Suomeen ja asettui loppuiäkseen synnyinseudulleen Tuuloksen Juttilaan.

Laurilan lahjoituksella perustettiin Suomen kulttuurirahaston Hämeen rahaston yhteyteen Elisabet Laurila-Schreterin rahasto, jonka tehtävänä on edistää kantahämäläistä kirjallisuutta ja impressionistista kuvataidetta.

## Teoksia
* *Nuoret runoilijat 1943*. WSOY 1943. Sisältää runoja seuraavilta kirjoittajilta: Kalervo Hortamo, Hilkka-Helinä Hyvärinen, Veikko Kolula, Lauri Lamminmäki, Elisabet Laurila, Aila Meriluoto, Yrjö Oinonen ja Kerttu Rukala.
* *Johanna*.  Tammi 1944
* *Aurinkoniitty : runoja*.  Tammi 1945
* *Hilliton sydän : romaani*.  Mantere, Helsinki 1946
* *Aurinko laskee vuorille : runoja*, kuvittanut Tapio Tapiovaara.  Otava 1948
* *Kesäyö : kolme novellia*.  Pellervo, Helsinki 1955
* *Pikku Kristiina*.  Kuva ja sana, Helsinki 1960
* *Elisabetin runoja*, esipuhe Jean Rousselot.   Omakustanne, Pariisi 1972
* *Unohtumaton kuukausi*.   Omakustanne, Pariisi 1975
* *Kootut runot*.  Karisto 1978

## Kirjallisuutta
* Juri Nummelin: *Unohdetut kirjailijat 2.* BTJ Kustannus 2007. .
* Sinikka Häppölä: ''Elisabet Laurila - unohdettu unohtumaton.'' Mediapinta 2008. .

## Lähteet
* Suomen kirjailijat -tietokanta 

### Viitteet

## Aiheesta muualla
* Suomen kuvittajat -blogi: Rut Brykin kansikuva Elisabet Laurilan esikoisteokseen Johanna
Pohjoissilta

**Pohjoissilta** (), tunnetaan Intelin laitteistoissa myös nimellä Memory Controller Hub eli MCH, on historiallisesti toinen henkilökohtaisen tietokoneen emolevyn piirisarjan kahdesta päämikropiiristä. Pohjoissilta kytkee toisiinsa tietokoneen suorittimen, keskusmuistin sekä AGP-väylän tai PCI Express -väylän eli osat, joiden välillä tiedon pitää liikkua verrattaen nopeasti.

Pohjoissiltapiirin tärkein tehtävä on toimia muistiohjaimena keskusmuistille koneissa, joissa suoritin ei sisällä DRAM-muistiohjainta. 
Tällöin pohjoissiltapiirin tyyppi myös määrittää sen, minkä tyyppistä ja kuinka paljon keskusmuistia koneeseen voidaan asentaa. Suorittimen ja pohjoissillan välinen väylä on suoritinväylä (, FSB).

Pohjoissiltapiiri saattoi sisältää myös integroidun näytönohjaimen. Ensimmäisen tällaisen piirisarjan kehitti Silicon Integrated Systems Intel-suorittimeen perustuville tietokoneille (SiS6204) 1995.
2000-luvun ensimmäisellä vuosikymmenellä lähes 90 % PC-koneista sisälsi integroidun grafiikan.
Intel siirsi vuonna 2010 integroidun näytönohjaimen emolevyltä suorittimelle ja myös AMD teki tämän Llano-suorittimessa 2011. Nvidia luopui integroidun näytönohjaimen sisältävän nForce-piirisarjan valmistuksesta 2012, jolloin enää vain AMD, Intel ja taiwanilainen Via Technologies tekivät integroituja näytönohjaimia.

x86- ja x86-64-arkkitehtuureissa erillisen pohjoissiltapiirin toiminnallisuus on sisällytetty suorittimelle vuodesta 2008 lähtien. Integroidun muistiohjaimen kanssa pohjoissilta on vain silta suorittimen ja grafiikkaväylän kanssa (AGP tai PCI Express).
Aiemmin muistiohjain on ollut integroituna muun muassa DEC Alpha- ja PA-RISC-suorittimissa, jolloin erillistä pohjoissiltaa ei ole tarvittu.

Integroidun muistiohjaimen ja suorittimelle sisällytetyn grafiikan kanssa emolevyn piirisarja koostuu vain yhdestä piiristä, joka vastaa entistä eteläsiltaa.

## Lähteet

## Aiheesta muualla
Himmelachtungperkele

**Himmelachtungperkele** on Klamydian vuonna 1995 julkaistu livealbumi. Levy on äänitetty Saksassa Mülheimissä Die Lokalmatadore-yhtyeen kanssa 23. syyskuuta 1994.

## Kappaleet
# Oodi Hietskulle
# Vartiotoimistoon
# Pyöräilymuistoja
# Oman onnen mies
# Lappuliisa
# Knocking at your door
# Viidakkolaulu
# Sauna
# Warum sagst du bäh?
# Missä on Marko?
# Lauantaina
# Ich möchte Fotze
# Ei sen kummempaa
# Hassut Esineet
# Plits Koveri
# Ruottalainen oopperalaulaja
# Latomeri

Bonus: Huono-Ep
# Sauna
# Pullon henki
# Munkki
# Hei hei hei
# Sininen ja valkoinen
# Joiku 2
Karuimmat rakkauslaulut

**Karuimmat rakkauslaulut** on 2. Maanantai -yhtyeen vuonna 1994 julkaistu debyyttialbumi. Albumin julkaisi PolyGram Finland. 

Kappaleet ”Mixet tahdo olla munkaa”, ”Emmä oikein tiijä”, ”Oot mulle juttu uus” ja ”Sä et tykkää musta enää” julkaistiin myös erillisinä singlejulkaisuina.        

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
Stewart Houston

**Stewart Houston** (s. 20. elokuuta 1949) on skotlantilainen jalkapallovalmentaja ja entinen puolustaja.

## Ura pelaajana

Rangersin juniorikoulussa kannuksensa hankkinut Houston aloitti ammattilaisuransa Chelseassa 1967. Hän edusti 19 vuotta kestäneellä peliurallaan myös Brentford FC:tä, Manchester Unitedia, Sheffield Unitedia ja Colchester Unitedia. Parhaiten Houston muistetaan ManU-vuosiltaan 1973–1980, jolloin hän pelasi 250 ottelua seuran paidassa. 

Skotlannin maajoukkueessa Houston pelasi uransa aikana vain yhden maaottelun. Hän lopetti peliuransa vuonna 1986.

### Meriitit pelaajana

* FA Cup: 1970, 1977
* Englannin 2.divisioona: 1975
* UEFA Cup-voittajien Cup: 1971

## Ura valmentajana

Houston aloitti valmennusuransa George Grahamin apulaisvalmentajana Arsenalissa 1990–1995. Hän nousi Tykkimiesten päävalmentajaksi helmikuussa 1995 Grahamin potkujen jälkeen ja luotsasi seuraa kauden loppuun saakka. Houston johdatti Arsenalin Cup-voittajien Cupin finaaliin, jossa Real Zaragoza vei kuitenkin voiton Nayimin jatkoaikamaalilla. 

Bruce Riochin tultua Arsenalin peräsimeen kesällä 1995 Houston jatkoi seuran apuvalmentajana. Rioch sai potkut juuri ennen kauden 1996–97 alkua ja Houston nousi jälleen päävalmentajaksi. Houstonin piti toimia päävalmentajan syyskuun loppuun saakka, jolloin Arsène Wenger tulisi seuraan. Houston kuitenkin erosi syyskuun puolivälissä ja siirtyi Queens Park Rangersin päävalmentajaksi. 

Houstonin johdolla QPR:n piti palata nopeasti takaisin valioliigaan. Joukkue ei kuitenkaan menestynyt toivotulla tavalla ja seura jäi 1.divisioonassa yhdeksänneksi kaudella 1996–97. Houston sai kuitenkin jatkaa tehtävässään, mutta potkut olivat edessä marraskuussa 1997, kun QPR oli vajonnut divisioonan putoamiskamppailuun.

Houston palasi valmennustehtäviin 1998 ja toimi George Grahamin apulaisvalmentajana Tottenham Hotspurissa maaliskuuhun 2001 saakka. 

### Meriitit valmentajana

* Cup-voittajien Cupin hopeaa: 1995
Tšekkoslovakian jääkiekkoliiga

**Tšekkoslovakian liiga** () oli Tšekkoslovakiassa vuosina 1930–1993 pelattu jääkiekkosarja. Tšekkoslovakian hajottua sarjakin jakautui Slovakian Extraligaksi ja Tšekin Extraligaksi. 

## Mestarit
     
* 1993  Sparta Praha 
* 1992  Trenčín    
* 1991  Jihlava    
* 1990  Sparta Praha    
* 1989  Pardubice    
* 1988  Košice   
* 1987  Pardubice
* 1986  Košice    
* 1985  Jihlava    
* 1984  Jihlava    
* 1983  Jihlava    
* 1982  Jihlava    
* 1981  Vítkovice    
* 1980  Kladno    
* 1979  Slovan Bratislava    
* 1978  Kladno    
* 1977  Kladno    
* 1976  Kladno    
* 1975  Kladno    
* 1974  Jihlava   
* 1973  Pardubice    
* 1972  Jihlava    
* 1971  Jihlava    
* 1970  Jihlava    
* 1969  Jihlava    
* 1968  Jihlava    
* 1967  Jihlava    
* 1966  Brno    
* 1965  Brno    
* 1964  Brno    
* 1963  Brno    
  
* 1962  Brno  
* 1961  Brno    
* 1960  Brno    
* 1959  Kladno    
* 1958  Brno    
* 1957  Brno    
* 1956  Brno    
* 1955  Brno    
* 1954  Spartak Sokolovo Praha    
* 1953  Spartak Sokolovo Praha     
* 1952  Vítkovice    
* 1951  Budejovice    
* 1950  ATK Praha    
* 1949  LTC Praha    
* 1948  LTC Praha
* 1947  LTC Praha
* 1946  LTC Praha
* 1944  LTC Praha
* 1943  LTC Praha
* 1942  LTC Praha    
* 1941  CLTK Praha    
* 1940  LTC Praha    
* 1939  LTC Praha
* 1938  LTC Praha   
* 1937  LTC Praha   
* 1936  LTC Praha   
* 1935  LTC Praha   
* 1934  LTC Praha   
* 1933  LTC Praha   
* 1932  LTC Praha   
* 1931  LTC Praha
Thomas Gibson

**Thomas Gibson** (s. 3. heinäkuuta 1962 Charleston, Etelä-Carolina) on yhdysvaltalainen näyttelijä.

## Ura

Gibson on tullut tunnetuksi etenkin televisionäyttelijänä. Vuosina 1994–1997 hän näytteli Dr. Danny Nylandia sairaalasarjassa *[[Chicagon lääkärit]]*. Vuosina 1997–2002 hän näytteli sitcomissa *[[Dharma ja Greg]]* Gregory Clifford Montgomeryä. Nykyään hän näyttelee rikossarjassa *[[Criminal Minds – FBI-tutkijat]]*, jota on esitetty vuodesta 2005 lähtien.

## Yksityiselämä

Thomas Gibson on ollut naimisissa Cristina Gibsonin kanssa vuodesta 1993 lähtien. Pariskunnalla on kolme lasta: vuosina 1999 ja 2002 syntyneet pojat sekä vuonna 2004 syntynyt tytär.

## Aiheesta muualla
* 
* Thomas Gibson Bio at CBS – Criminal Mind. 
* Thomas Gibson tv.comissa . 
* Thomas Gibson NNDB:ssä.
Manfred Germar

**Manfred Germar** (s. 10. maaliskuuta 1935 Köln) on saksalainen entinen pikajuoksija.

Germar oli mukana voittamassa Melbournen olympialaisista 1956 4&nbsp;×&nbsp;100 metrin viestipronssia Lothar Knörzerin, Leonhard Pohlin ja Heinz Füttererin kanssa. Vuoden 1958 EM-kilpailuista hän voitti kolme mitalia: kultaa 200 metriltä ja pikaviestistä sekä hopeaa 100 metriltä.

Germar voitti universiadeissa kultaa 200 metrillä Pariisissa 1957.

## Lähteet
Finnegans Wake

**Finnegans Wake** on James Joycen viimeinen romaani, ja se julkaistiin 1939. Joyce kirjoitti romaaniaan 17 vuotta, ja työtä vaikeutti näön heikkeneminen. Yli 600-sivuisessa romaanissa on kehämäinen rakenne: sen alkulause on romaanin päättävän virkkeen jälkimmäinen lause. Se heijastelee Joycen kehämäistä historiankäsitystä, johon hän oli saanut idean italialaiselta filosofilta Giambattista Vicolta (1668–1744).

*Finnegans Wake* on Joycen kokeellisin työ. Hän käyttää romaanissa yli 60:tä kieltä, ja kieli saattaa vaihtua saman sanankin sisällä. Romaanin kieli sisältää lukuisia sanauudennoksia ja sanataskuja, ja Joyce oli ottanut vaikutteita muun muassa Lewis Carrollin runosta "Pekoraali" sekä irlantilaisesta ja norjalaisesta tarustosta. Romaanin juoni perustuu uneen, henkilöhahmot yhtyvät ja jakautuvat, eikä kirjassa ole selvää tila- ja aikakäsitystä. Penguin Booksin vuoden 1999 painoksen esipuheessa John Bishop kuvaa romaania: "Ei ole yksimielisyyttä, mistä *Finnegans Wake* kertoo vai 'kertooko' se mistään tai onko se edes 'luettavissa' missään sanan tavanomaisessa merkityksessä". Samuel Beckett on sanonut, että *Finnegans Wake* ei ole romaani jostain vaan tuo jokin itse eikä sitä voi lukea vaan se pitää katsella ja kuunnella. Romaanista on kuitenkin tehty vuonna 1966 Yhdysvalloissa pitkä elokuva *Passages from James Joyce's Finnegans Wake*, jonka on ohjannut Mary Ellen Bute.

## Lähteet

## Kirjallisuutta
*
Chicagon lääkärit

**Chicagon lääkärit** () oli vuosina 1994–2000 esitetty sairaalasarja. Sarja kertoo sairaalasta nimeltä Chicago Hope ja sen henkilökunnasta. Sarjan on luonut David E. Kelley. Yhdysvalloissa sarjaa esitettiin CBS:llä. Sarjan näyttelijäkaarti vaihtui kovasti kuuden vuoden aikana.

## Näyttelijöitä

Lähde: 

## Lähteet
Stefan Nimke

**Stefan Nimke** (s. 1. maaliskuuta 1978 Hagenow, Mecklenburg-Etu-Pommeri) on saksalainen ratapyöräilijä, olympiavoittaja ja maailmanmestari.

Nimke saavutti ensimmäisen arvokisamitalinsa Perthin MM-kilpailuissa 1997, mistä hän sai 1 kilometrin aika-ajon pronssia. Seuraavissa MM-kilpailuissa 1998 Bordeaux'ssa hän saavutti joukkuesprintin pronssia. Seuraavan kauden MM-kilpailuissa Berliinissä hän sijoittui pronssille aika-ajossa ja joukkuesprintissä. Sydneyn olympialaisissa 2000 hän saavutti hopeaa aika-ajossa. Vuonna 2001 hän voitti Euroopan-mestaruuden joukkuesprintissä. MM-kilpailuissa 2003 hän saavutti uransa ensimmäisen maailmanmestaruuden voittamalla kultaa aika-ajosta. Seuraavan vuoden Ateenan olympialaisissa hän saavutti uransa toistaiseksi ainoan olympiavoiton voittamalla joukkuesprintin kultaa Jens Fiedlerin ja René Wolffin kanssa. Samoissa kisoissa hän sijoittui kilometrin aika-ajossa pronssille. Seuraavien vuosien MM-kilpailuissa, 2005 Los Angelesissa ja 2006 Bordeaux'ssa, hän saavutti arvokisamitalit sijoituttuaan pronssille vuonna 2005 joukkuesprintissä ja vuonna 2006 henkilökohtaisessa sprintissä. Palman MM-kilpailuissa 2007 hän sai pronssia joukkuesprintissä. Pekingin olympialaisissa Nimke saavutti pronssia joukkuesprintissä Rene Endersin ja Maximilian Levyn kanssa. MM-kilpailuissa 2009 hän saavutti uransa toisen maailmanmestaruuden voittamalla kultaa aika-ajosta. Samoissa kisoissa hän saavutti pronssia joukkuesprintissä. Ballerupin MM-kilpailuissa 2010 hän voitti kultaa joukkuesprintissä. Hän voitti samana vuonna myös joukkuesprintin Euroopan-mestaruuden. Apeldoornin MM-kilpailuissa 2011 hän sai kultaa kilometrin aika-ajossa ja Ranskan hylkäyksen jälkeen myös joukkuesprintissä. Hän voitti 2011 myös joukkuesprintin Euroopan-mestaruuden. Melbournen MM-kilpailuissa 2012 hän voitti kilometrin aika-ajon.

## Lähteet

## Aiheesta muualla

* Kotisivut
Dog Fashion Disco

**Dog Fashion Disco** on yhdysvaltalainen metallia soittava yhtye. DFD:n musiikkia on muun muassa Adrenaline Crew:in DVD:llä.

## Kokoonpano
* Todd Smith – laulu (1995–2007, 2013–)
* Jasan Stepp – kitara (2003–2007, 2013–)
* Brian "Wendy" White – basso (2003–2007, 2013–)
* Tim Swanson – koskettimet (2006; 2013–)
* John Ensminger – rummut (1995–2003; 2006–2007, 2013–)
* Matt Rippetoe – saksofoni ja Puupuhallin (2013–)

## Studioalbumit
* Erotic Massage (1997)
* Experiments in Alchemy (1998)
* The Embyro's in Bloom (1998)
* Anarchists of Good Taste (2001)
* Commited to a Bright Future (2003)
* Adultery (2006)
* Sweet Nothings (2014)
* Ad Nauseam (2015)
* Erotic Massage Redux (2017)
* Anarchists of Good Taste – 2018 (2018)
* Committed to a Bright Future 2019 (2019)
* Tres Pendejos (2019)
* Cult Classic (2022)
Pöytätennis kesäolympialaisissa 1988

**Pöytätennis** oli **[[Soul (kaupunki)|Soulin]] [[Kesäolympialaiset 1988|1988 olympialaisissa]]** ensi kertaa mukana olympiaohjelmassa. Pöytätenniksessä kilpailtiin neljässä kilpailutapahtumassa - sekä miehillä että naisilla oli ohjelmassa kaksinpeli ja nelinpeli. Kiina oli mitalitaulukon paras maa viidellä mitalillaan, joista kaksi oli kultaisia, kaksi hopeisia ja yksi pronssinen. 

## Mitalistit

## Mitalitaulukko

## Lähteet
Jusa Peltoniemi

**Jusa Peltoniemi** (s. 30. lokakuuta 1973 Kokkola) on suomalainen kirjailija, koulutukseltaan teatteritaiteen maisteri. Tällä hetkellä hän asuu Fiskarsissa perheensä kanssa. Peltoniemen tuotantoon kuuluu runojen ja romaanien ohella useita näytelmiä, kuunnelmia ja käännöksiä. Hän on toiminut myös opettajana Turun yliopiston luovan kirjoittamisen oppiaineessa ja Teatterikorkeakoulun draaman ja dramaturgian lehtorina.

## Teokset
* 
* 
* 
* 
* 
* 
* 
* 
* 
* 
* 
* 

## Palkinnot
* Runeberg-palkintoehdokas (1995) 
* Keskipohjalaisen näytelmäkilpailun ensimmäinen palkinto (1998) 
* Finlandia-ehdokas (2000) 
* Piikki-palkinto (2002)

## Lähteet

## Aiheesta muualla
* Jusa Peltoniemi WSOY:n sivuilla
* Jusa Peltoniemi Lukukeskuksen sivuilla 
* Jusa Peltoniemi: Keskeinen TALVI-sanasto 
* Jusa Peltoniemi esittää Runoraati-ohjelmassa runon ''Laivanhylky ei ole. . .''
Attera Totus Sanctus

**Attera Totus Sanctus** () on ruotsalaisen black metal -yhtye Dark Funeralin vuonna 2005 julkaistu neljäs studioalbumi. 
 
## Kappaleet
#King Antichrist - 4:39
#666 Voices Inside - 4:38
#Attera Totus Sanctus - 5:37
#Godhate - 5:06
#Atrum Regina - 5:33
#Angel Flesh Impaled - 5:53
#Feed on the Mortals - 5:41
#Final Ritual - 5:44

## Albumilla esiintyvät muusikot
*Lord Ahriman - kitara
*Emperor Magus Caligula - laulu
*Matte Modin - rummut
*Chaq Mol - kitara
*Gustaf Hielm - basso (vierailevana muusikkona)

## Arvostelut
* Kaaoszine: 6/10
* Soundi: 

## Lähteet

## Aiheesta muualla
* 
*
Zoltán Kovács

**Zoltán Kovács** (s. 2. tammikuuta 1964) on unkarilainen pistooliampuja.

Zoltán Kovács on voittanut urallaan olympialaisissa pronssia 25 m olympiapistoolilla Soulissa 1988. Lisäksi hän on voittanut MM-kilpailuista kaksi joukkuehopeaa samassa lajissa Suhlista 1986 ja Moskovasta 1990.
## Lähteet
*Profiili databaseOlympics.comissa
*ISSF:n tietokanta
Bolt (vuoden 2008 elokuva)

**Bolt** on Disney-yhtiön tietokoneanimoitu elokuva, joka sai ensi-iltansa 26. marraskuuta 2008. Se on Disneyn 48. animaatioelokuva. Tarina kertoo Boltista, valkoisesta koirasta. Alkuperäisinä ääninäyttelijöinä esiintyvät John Travolta, Miley Cyrus ja Susie Essman. *Bolt*-elokuvaa esitettiin kolmiulotteisena (3D) niissä teattereissa, jotka sitä tukevat.
 
Elokuvan pohjalta on tehty myös *Bolt*-videopeli muun muassa PlayStation 2:lle.

## Tuotanto
Elokuvan nimeksi piti aluksi tulla "American Dog", ja elokuvan käsikirjoituksesta ja ohjauksesta vastasi muun muassa *[[Lilo & Stitch]]in* ohjannut Chris Sanders. Sanders kuitenkin lähti projektista ja hänen tilalleen tulivat Chris Williams ja Byron Howard.

Elokuvan alkuperäinen juoni kertoi koirasta nimeltä Henry, joka on kuuluisa televisiotähti.

## Juoni
Bolt-koira on televisiosarjan supertähti, jolle elämä on yhtä seikkailua: yhä uudelleen Bolt pelastaa emäntänsä Pennyn. Koira kuitenkin luulee sarjan olevan totta ja omistavansa oikeasti supervoimia. Kun Bolt päätyy New Yorkin kaduille, se tapaa Missu-kissan ja Raivo-hamsterin. Ystäviensä kanssa Bolt aloittaa matkan kohti kotia, Hollywoodia, etsimään Pennyä. Matkan aikana Bolt alkaa ymmärtää, ettei sillä olekaan supervoimia. Missu auttaa Boltia ymmärtämään, että koiran supervoimat piilevät omistajan rakastamisessa.

## Suomenkieliset äänet

## Lähteet
Lempilä

**Lempilä** on kylä Halikossa. Kylä sijaitsee pienen mäen päällä Kemiöön vievän Kokkilantien varrella. Syvä Purilanjoenlaakso kulkee kylän länsilaidalla.

Lempilä sijaitsee Halikon vanhimmilla asuinalueilla ja se on perustettu jo varhaiskeskiajalla. Kylän muodostivat kaksi kantatilaa Ylitalo ja Alastalo, jotka ovat olleet kumpikin rälssitiloja. Tiloilla on ollut lukuisia torppia, jotka on lohkottu omiksi tiloikseen 1900-luvun alussa. Vuosisadan puolessa välissä kantatiloista lohkottiin edelleen pieni joukko pientiloja ja alueelle rakennettiin omakotitaloja. Kylän asutus sijaitsee hajanaisesti teiden varsilla metsien reunassa.

## Lähteet
Francisco Cabañas

**Francisco Cabañas Prado** (22. tammikuuta 1912 – 26. tammikuuta 2002) oli meksikolainen nyrkkeilijä ja olympiamitalisti. Hän voitti hopeaa Los Angelesin olympialaisissa 1932 kärpässarjassa.

## Lähteet

## Aiheesta muualla
* profiili dataOlympics -sivustolla
Immala

**Immala** on kylä Halikon eteläosissa. Kylää rajaavat pohjoisesta Tytynoja ja idästä Immalanjoki. Lännessä ovat Laiterla ja Suppala ja etelässä Vartsala. Lisäksi Immalalla on pieniä irrallisalueita lännempänä. Kylän asutus sijaitsee teiden varsilla metsäisillä mäillä, joita ympäröivät pellot. Tytynoja ja Immalanjoki virtaavat syvissä uomissaan peltojen poikki.

Immala on perustettu varhaiskeskiajalla, sillä se on kuulunut suomalaisen vero-oikeuden piiriin. Kylän ovat muodostaneet Immalanmäellä sijainneet kaksi kantatilaa: Ylimmäinen ja Alimmainen, jotka olivat myös Ruotsin armeijan ratsutiloina 1700-luvulla. Ne yhdistettiin 1800-luvulla isoksi maatilaksi. Päätilalla oli lukuisia torppia, jotka itsenäistyivät varsin pian torpparilain jälkeen. Siirtoväen asuttaminen synnytti toisen suuren asutusaallon Immalaan.

## Lähteet
Pozuelo de Alarcón

**Pozuelo de Alarcón** on kaupunki Espanjassa. Se sijaitsee aivan maan pääkaupungin Madridin vieressä Madridin maakunnassa. Kunnassa on asukkaita lähes 85 000 (2016).. Pozuelo de Alarcónin pinta-ala on 43,2 km². Madridin lisäksi kunnan rajanaapureita ovat Boadilla del Monte ja Majadahonda.

Yli tuhannen asukkaan paikkakunnista Pozuelo de Alarcónin asukkailla oli Espanjan korkeimmat verotettavat bruttotulot asukasta kohti vuonna 2015: keskimäärin 69 136 euroa. Pozuelo de Alarcónissa, kuten eräissä muissakin Madridin lähistön kunnissa, asuu madridilaisten suuryritysten johtajia, menestyneitä yrittäjiä ja suuri joukko kuuluisuuksia.

Vuoden 2014 tilaston mukaan Pozuelo de Alarcónin kotitaloudet olivat Espanjan suurituloisimmat: 73 014 euroa vuodessa kotitaloutta kohti. Palveluala työllisti 95,7 %. Vuonna 2016 kaupungin työttömyysaste oli 8 %, mikä oli Espanjan alhaisin.

## Koulutus
Osa yhdestä maailman vanhimmasta yliopistosta eli madridlaisesta Complutense-yliopistosta sijaitsee Pozuelo de Alarcónissa Somosaguasin kaupunginosassa.

## Urheilu
Pozuelo de Alarcónissa pääsarjapalloilua on voinut nähdä rugbyssa. Paikallinen joukkue C.R.C. Madrid on nimittäin pelannut Espanjan pääsarjassa Division de Honor Españolassa.

## Ystävyyskaupungit
* Issy-les-Moulineaux (1990)
* Poznań (1992)
* Recanati (2003)
* Xicheng (2006)

## Kuvia

Tiedosto:Pozuelo de Alarcón - Ayuntamiento 1.JPG|Kaupungintalo
Tiedosto:Pozuelo de Alarcón - Iglesia Santa María de Caná 28.JPG|Iglesia Santa María de Caná
Tiedosto:Santuario de Nuestra Señora de Schoenstatt (Pozuelo de Alarcón).jpg|Santuario de Nuestra Señora de Schoenstatt
Tiedosto:Biblioteca Miguel de Cervantes (Pozuelo de Alarcón).jpg|Biblioteca Miguel de Cervantes
Tiedosto:Parque de las Minas (Pozuelo de Alarcón).jpg|Parque de las Minas
Tiedosto:Pozuelo de Alarcon-Av Europa Side walk.jpg|Avenida Europa
Tiedosto:Fuente en Pozuelo de Alarcón.jpg


## Lähteet

## Aiheesta muualla

*Pozuelo de Alarcónin kunnan kotisivut
Gram (kylmälaitteet)

**Gram** oli tanskalainen kylmälaitevalmistaja. Yhtiön osti vuonna 2001 puolalainen Amica Wronki S.A.. Toiminnot Tanskassa lopetettiin, ja kodinkonetuotanto siirrettiin Amican tehtaille Puolaan. Amica myy edelleen tuotteitaan *Gram*-nimellä Pohjoismaiden markkinoille. Ennen kauppaa Gramilla oli hallussaan 10 prosenttia Pohjoismaiden ja 20 prosenttia Tanskan kylmälaitemarkkinoista.

## Historia
Gramin tehtaat sijaitsivat Vojensin kaupungissa nykyisen Haderslevin kunnan alueella Etelä-Tanskassa. Yhtiön perusti vuonna 1900 Hans Gram. Vuonna 1908 yritys alkoi kehittää kylmälaitteita Tanskan kehittyvän meijeriteollisuuden käyttöön. 1930-luvulla yhtiö valmisti koneita jäätelön ja jäätelöpuikkojen automaattiseen valmistukseen. Vuonna 1960 yhtiö aloitti jääkaappien ja pakastimien valmistuksen kotitalouksille. Vuonna 1991 italialainen Sidam sulautettiin Gramiin. Samana vuonna yhtiö jaettiin viiteen itsenäiseen osaan. Vuonna 1995 osista kaksi, Gram Refrigeration ja Gram Contractors, myytiin kansainväliselle kylmälaitevalmistajalle York Internationalille.

## Lähteet
Heja grabbar

**Heja grabbar** oli Klamydian ensimmäinen EP-levy (7" EP). Se julkaistiin keväällä 1989, ja se sisälsi kahdeksan kappaletta. Levyn tekemiseen ja harjoitteluun käytettiin aikaa parisen kuukautta. Kappaleet sävelsi Vesa Jokinen ja sanoitti Toni Pitkäsalo. Levyä painettiin 438 kappaletta. Kappaleet on julkaistu CD-muodossa vuonna 1995 ilmestyneellä kokoelmalevyllä *[[Lahjattomat]]*. 

## Kappaleet
### A-puoli
# Pursiseuran pikkujoulupippalot
# Kråklund pojkar
# Hemoklobiinikadun liikennevalot
# Sotaveteraani muistelee

### B-puoli
# Pyöräilymuistoja
# Rikollinen ihmettelee
# Venäläisiä unelmia
# Ruotsalainen oopperalaulaja

## Kokoonpano
* Vesa ”Vesku” Jokinen (laulu, kitara)
* Arto ”Artsi” Laaksoharju (basso)
* Toni ”Kape” Pitkäsalo  (rummut)
Amica S.A.

**Amica S.A.** on puolalainen kodinkonevalmistaja. Yhtiön tehtaat sijaitsevat Wronkin kaupungissa Puolassa. Yhtiö perustettiin vuonna 1945 ja yksityistettiin vuonna 1994. Vuonna 2001 yhtiö osti tanskalaisen Gram-kylmälaitevalmistajan.

Amica myy kylmälaitteita eri tuotemerkeillä: Pohjoismaissa nimellä *Gram*, Itä-Euroopassa nimellä *Hansa* sekä muualla Euroopassa nimillä *Amica* ja *CDA*. Amica-konsernin liikevaihto oli vuonna 2015 noin 2 mrd. zł (noin 500 milj. €). 

## Klub Sportowy Amica Wronki
Yhtiöllä on oma, nimeään kantava jalkapalloseura, joka oli 2000-luvun puolivälissä Puolan pääsarjan parhaimpia. Vuonna 2006 tehdas päätti kuitenkin siirtää tukensa läheisen Poznańin suuremmalle Lech-seuralle, mikä tarkoitti seurojen fuusiota ja Amica Wronkin joukkueen jäämistä Lech Poznańin reservijoukkueeksi alasarjoihin.

## Lähteet

## Aiheesta muualla
* Yhtiön kotisivut
Kaninkola

**Kaninkola** on halikkolainen kylä, jonka alue on kolmessa erillisessä osassa. Kaninkolan pääalue sijaitsee Kokkilantien ja Kaninkolantien risteyksessä. Toinen suurempi kyläalue tunnetaan Syrjänkulmana ja se sijaitsee Halikonlahden rannalla Vartsalan pohjoispuolella.

## Historia
Kaninkola on kuulunut suomalaisen vero-oikeuden piiriin, joten se on perustettu jo viimeistään varhaiskeskiajalla. Ensimmäinen maininta Kaninkolasta on vuodelta 1352, jolloin asiakirjojen mukaan kirkko on ottanut haltuun suuren niittyalueen Kaninkolasta. Kyseessä lienee alueen kristillistämistoimi, sillä alueella sijaitsi pakanallinen kalmisto- ja uhripaikka. Niitty palautettiin kaninkolalaisille oikeuden päätöksellä 1625, mutta käytännössä omistusoikeudet olivat sekavat vielä pitkään. Kristillistämistoimista saattaa kertoa kylän nimikin. Tutkija Johanna Halosen mukaan nimi Kanikola olisi johdannainen kaniikista.

Kaninkolan kantatilojen määrä on vaihdellut rajusti. Kylässä oli 1560-luvulla seitsemän kantatilaa, joiden määrä väheni myöhemmin kahteen. Tilat Mäikkä ja Knaapi jaettiin isojaon yhteydessä kahtia, jolloin kantatilojen määrä tuplaantui. 1800-luvun kirkonkirjoissa on mainittu vielä uudempia kantatiloja. Torppia kylässä ei ole ollut montakaan, mutta suurin torppa Paavola on muodostanut hetkellisesti oman kylänkin. Kylän vuokratilat ja torpat itsenäistyivät 1920-luvulla.

Vartsala ja Syrjänkulma ovat olleet vahvaa punaista aluetta, sillä alueella oli saha-, meijeri- ja telakkateollisuutta. Syrjänkulmassa sijaitseekin edelleen työväentalo.

## Maantiede
Pääasiassa Kaninkolan maasto on korkeita metsäisiä mäkiä, joiden väliin jää peltoalueita. Syrjänkulman Pirunvuori on Halikon korkeimpia kohtia. Syrjänkulman eteläosa on alavaa aluetta, jonka keskellä sijaitsee kaisilikkoinen vesijättömaan ympäröimä Kaijanlammi. Purilanjoki sivuaa Syrjänkulmaa. Kaninkolan pääalueella saa alkunsa syvässä uomassa kulkeva Tytynoja, joka toimii rajana Kaninkolan ja Immalan välillä.

Kaninkolan asutus sijaitsee pääalueella Paavolanmäen päällä ja Kokkilantien varressa. Syrjänkulman omakotitaloasutus myötäilee teiden varsia ja on kasvanut yhteen Vartsalan kanssa.

## Lähteet
Denis Kulakov

**Denis Kulakov** (, s. 21. marraskuuta 1982 Tšeljabinsk) on venäläinen pistooliampuja ja maailmanmestari.

Kulakov saavutti MM-kilpailuissa Lahdessa 2002 poikien sarjassa yhteensä seitsemän mitalia, joista kolme henkilökohtaista. Maailmanmestaruuksia hän saavutti henkilökohtaisella tasolla 10 m ilmapistoolissa, 25 m urheilupistoolissa ja 25 m vakiopistoolissa, sekä joukkuemestaruuden 25 m vakiopistoolissa. Lisäksi Kulakov sai joukkuehopeaa 10 m ilmapistooli, 25 m urheilupistoolissa ja 25 m olympiapistoolissa, jossa hän jäi neljänneksi neljän pisteen päähän mitalista. Kulakov osallistui edellä mainittujen lajien lisäksi vielä 50 m pistoolin kilpailuun, mutta jäi vasta jaetulle sijalle 23. 29 pisteen päähän mitalista.

## Lähteet
*Profiili ISSF Newssissä
*ISSF:n tietokanta
The Best of David Bowie 1969/1974

**The Best of David Bowie 1969/1974** on David Bowien vuonna 1997 julkaistu kokoelma-albumi.

## Kappaleet
*Kaikki kappaleet kirjoittanut David Bowie, ellei toisin mainita.
# 
# 
# 
# 
#  
# 
# 
# 
# 
# 
# 
# 
# 
# 
# 
# 
# 
# 
# 
#

## Lähteet
Anni Puolakanaho

**Anni Puolakanaho** (myöhemmin Moilanen, ) on Kalle Päätalon omaelämäkerrallisessa Juuret Iijoen törmässä -romaanisarjassa esiintyvän "Ahoniemen Annin" esikuvana ollut todellinen henkilö. Kirjassa hänestä käytetään tätä nimeä isoisänsä talon mukaan. Puolakanahon koti oli Ahoniemen yhteydessä Turpeisenjärvellä. Hän oli Päätalon tyttöystävä tämän ollessa Ahoniemen isännän töissä. Sodan tultua heidän tiensä erosivat ja kumpikin avioitui tahollaan. Päätalo tapasi Puolakanahon viimeisen kerran veljensä Mannen hautajaisten jälkeen, Päätalon matkustaessa takaisin Tampereelle 1947. Tuberkuloosi pääsi pesiytymään Puolakanahon perheeseen ja vei 12:sta lapsesta melkein kaikki hautaan. Puolakanaho on haudattu Taivalkosken hautausmaalle Kaakkurivaaralle.

Päätalon mukaan Puolakanaho muistutti Lilli Suomalaista, joka on häntä Päätalon romaanien elokuvasovituksissa näytellytkin. Puolakanahosta ja hänen siskostaan Martasta on julkaistu kuva *Mestarin selkonen* -kirjassa (Eero Marttinen 1996).

## Lähteet
* Juuret Iijoen törmässä
** osa Pyynikin rinteessä
* Raimo Jokisalmi: Jokijärven rannalta, Myllylahti 2005
Maailmantuska

**Maailmantuska** () kuvaa henkistä lamaantumista tai ilottomuutta, jonka aiheuttaa todellisen maailman tilan vertailu sen ihannetilaan – tai pelkkään tunteiluun perustuvaa surua.

Maailmantuskan käsitteen loi Jean Paul kuvaamaan surua ja tuskallista murhetta, jonka kokee ihminen, joka ymmärtää, ettei olemassa oleva todellisuus riitä koskaan täyttämään mielikuvituksen vaateita. Tällainen pessimistinen näkemys oli romantiikan ajan kirjailijoilla, kuten kirjailijoilla lordi Byron, Giacomo Leopardi, François-René de Chateaubriand, Alfred de Musset, Nikolaus Lenau, Heinrich Heine, Joseph von Eichendorff ja Clemens Brentano. 

Toisaalta sana maailmantuska voi myös tarkoittaa maailmassa vallitsevasta pahuudesta podettavaa murhetta.

Nykyaikainen merkitys saksan kielessä on täsmällisesti se henkinen tuska ja suru, joka ilmenee, kun ihminen huomaa, että hänen omat heikkoutensa aiheuttavat maailman epäasianmukaisuus ja julmuus sekä aineelliset tai sosiaaliset olosuhteet. Tällainen maailmantuska voi johtaa masennukseen, vetäytymiseen ja todellisuuspakoon (esimerkiksi hikikomori).

John Steinbeck kirjoitti maailmantuskasta teoksissa *Tyytymättömyyden talvi* ja *Eedenistä itään*; Ralph Ellison käyttää kyseistä termiä *Näkymättömässä miehessä*.

Maailmantuska nousi jälleen esiin uuden aallon popkulttuurissa. Ainakin näennäinen maailmantuska tai synkeä ”romantismi” muodostavat osan goottikulttuuria.

## Katso myös
* Anomia
* Angst
* Sturm und Drang
Kim Ahlroos

**Kim Ahlroos** (s. 2. heinäkuuta 1971 Helsinki) on suomalainen jääkiekkoilija, pelipaikaltaan laitahyökkääjä. Hän pelasi 1990-luvulla SM-liigaa HIFK:ssa, TuTo:ssa ja KalPa:ssa. Myöhemmin hän pelasi ulkomailla Puolassa, Ruotsissa ja Isossa-Britanniassa.

## Lähteet
*
Isopuksipuu

**Isopuksipuu** eli **isopuksi** eli **koiranpensas** eli **koiranpuu** (*Buxus sempervirens*) on puksipuiden (*Buxus*) sukuun kuuluva ainavihanta pensas tai pieni puu. Se kasvaa luontaisena Etelä- ja Keski-Euroopassa, Pohjois-Afrikassa ja Aasiassa. Luonnossa se voi kasvaa 5–10 metriä korkeaksi puuksi, mutta viljeltynä se pidetään leikkaamalla matalana pensaana, pensasaitana tai muotopuuna.

Suomessa aivan etelässä menestynee isopuksipuun matalaksi jäävä lajike **reunuspuksipuu** (*Buxus sempervirens* ’Suffruticosa’).

Isopuksipuun ainavihannat, puolukan lehtiä muistuttavat lehdet ovat noin 2–3 cm pitkiä, soikeita, päältä tummanvihreitä ja kiiltäviä. Alapuolelta ne ovat vaaleampia ja heikosti karvaisia. Teriöttömät kukinnot keväällä ovat pieniä ja huomaamattomia, sillä lehdet peittävät ne lähes täysin. Kukinnoissa voi olla sekä hede- että emikukkia. Pienten kotahedelmien kärjessä on kolme sakaraa.

Isopuksipuun puuaines on kellertävää, kovaa ja painavaa. Sen ominaispaino on noin 0,73. Siitä on perinteisesti tehty kaiverrustöitä, shakkinappuloita, soittimien osia yms.


BuisFeuille.jpg
Buisfleurs.jpg|Kukintoja


## Lähteet
* ''Buxus sempervirens''. The IUCN Red List of Threatened Species 2018.  (uhanalaisluokitus)

### Viitteet

## Aiheesta muualla
* Finto: Kassu – Kasvien suomenkieliset nimet: Isopuksipuu (''Buxus sempervirens'')
* Suomen Lajitietokeskus: Isopuksi – ''Buxus sempervirens''
* United States Department of Agriculture (USDA): ''Buxus sempervirens'' 
* Dr. Duke's Phytochemical and Ethnobotanical Databases: ''Buxus sempervirens''
Earth Departure Stage

**Earth Departure Stage** eli EDS on Yhdysvaltain suunnittelema rakettivaihe, jota käytetään Maan kiertoradalta irrottautumiseen NASAn tulevissa kuulennoissa ja muissa kauas ulottuvissa avaruuslennoissa. Lennot liittyvät Project Constellation -ohjelmaan, joka toteutunee 2020-luvulla.

EDS:n moottorit ovat Saturn V:n J-2-moottoreista kehitettyjä J2-X-moottoreita, joita voi polttaa moneen kertaan, toisin kuin monia rakettimoottoreita.
Isokolmilehti

**Isokolmilehti** (*Trillium grandiflorum*) on valkokukkainen varjossa viihtyvä monivuotinen kasvi. Se on kotoisin Pohjois-Amerikasta, mutta sitä kasvatetaan koristekasvina myös Euroopassa.

Isokolmilehti luokiteltiin aiemmin liljakasveihin, mutta APG II -luokittelu siirsi sen sudenmarjakasveihin.

## Ulkonäkö ja koko
Isokolmilehti kasvaa 15–30 cm korkeaksi. Se leviää maavarsiensa avulla mattomaiseksi kasvustoksi. Isokolmilehden joka varressa on kolme soikeaa, teräväkärkistä lehteä ja valkoinen, tötterömäinen kukka, jossa on myös kolme terälehteä. Syksyllä kasviin kypsyvät punaiset marjat.

## Lähteet

## Aiheesta muualla
* Pinkka, Lajintuntemuksen oppimisympäristö: Isokolmilehti (''Trillium grandiflorum'')
Glückstadt

**Glückstadt** () on kaupunki Hampurin metropolialueella Schleswig-Holsteinin osavaltion eteläosassa Saksassa. Se sijaitsee Elben pohjoisrannalla 16 kilometriä lounaaseen Itzehoen kaupungista.

## Historia ja nähtävyyksiä
 Glückstadtin eli ”onnen kaupungin” perusti Kristian IV vuonna 1617 vastapainoksi kasvavalle Hampurille. Kuningas alkoi houkutella kaupunkiin asukkaita lupauksella uskonnonvapaudesta. Ensimmäiset asukkaat olivat Hollannista paenneita sefardijuutalaisia ja reformisteja. Talouselämä alkoi kehittyä 1640-luvulla. Glückstadt menetti 1700-luvun kuluessa kauppakaupungin asemaansa Hampurille ja Altonalle ja alkoi kehittyä sotilas- ja hallintokaupungiksi. Toisen maailmansodan jälkeen pakolaisten muutto kaksinkertaisti kaupungin asukasluvun.

Glückstadtin sataman vanhat talorivistöt ovat suojelukohteita. Nykyisen sataman alueella oli vuosina 1630&ndash;1710 Kristian IV:n rakennuttama linna, joka kuitenkin purettiin ränsistymisen vuoksi. Glückstadtin kirkko (*Die Glückstädter Kirche*) rakennettiin 1618&ndash;1623 ja se edustaa renessanssin ja varhaisbarokin ylimenokautta. Vanhankaupungin pohjoisreunalla Venuskummulla (*Venusberg*) sijaitsee vesitorni, johon on rakennettu näköalaravintola. Keskustan koillispuolella avautuu laaja puistoalue, *Stadtpark*.

Vuonna 1632 valmistuneessa Brockdorff-Palais’ssa sijaitsee Detlefsen-Museum, jossa esitellään Glückstadtin historiaa ja elämänmenoa noin vuodesta 1700 alkaen. Museo itsessään on eräs kaupungin vanhimpia säilyneitä rakennuksia.

## Liikenne
Glückstadtin rautatieasema sijaitsee Marschbahn-radan varrella. Kaupungista on junayhteys Hampuriin Elmshornin kautta. Lossiyhteys Wischhafeniin (*Elbfähre Glückstadt–Wischhafen*) kuljettaa vuosittain satoja tuhansia ajoneuvoja. Glückstadtin halki kulkee valtatie B 431 (*Bundesstraße 431*) ja kaupunki sijaitsee maisemateiden *Deutsche Fährstraße*, *Grüne Küstenstraße* sekä *Elberadweg* varrella. Moottoritie A 23 kulkee kaupungin läheisyydessä. 

## Muuta
Glückstadtin paikallislehti on Norddeutsche Rundschau. Lehti jatkaa vuonna 1740 perustetun Glückstädter Fortunan perinteitä.

Suomessakin aikoinaan kierrellyt muusikko Conrad Greve oli syntyään glückstadtilaisia.

## Lähteet
* Koehn-soest

### Viitteet

## Aiheesta muualla
Klamydia Rockperry Live 2003

**Klamydia Rockperry Live 2003** on Klamydian vuonna 2003 julkaistu dvd-tallenne. Tämä live-dvd on taltioitu Vaasan Rockperry-rockfestareilla vuonna 2003. Mukana on kaikki kokoonpanot vuosilta 1988-2003, kappaleita mahtuu 110 minuuttiin 35 kpl. Levy on myynyt kultaa.

## Kappaleet
# Pursiseuran Pikkujoulupippalot (Vesku-Arto-Kape-Apa)
# Kråklund Pojkar (Vesku-Arto-Kape)
# Hemoglobiinikadun Liikennevalot (Vesku-Arto-Kape)
# Sitarin Vaxi (Vesku-Arto-Kape)
# Mopolla Suohon (Vesku-Arto-Riku)
# Mäki Haluun Rock-Tähdex (Vesku-Arto-Riku)
# Himaan (Vesku-Arto-Riku)
# Harri (Vesku-Arto-Riku-Vuokko)
# Ei Sen Kummempaa (Vesku-Arto-Riku-Vuokko)
# Teris (Vesku-Arto-Riku-Vuokko)
# Körttiseuroissa (Vesku-Riku-Vuokko-Jakke)
# Veroparatiisi (Vesku-Riku-Vuokko-Jakke)
# Missä on Marko? (Vesku-Riku-Vuokko-Jakke)
# Pala Rauhaa (Vesku-Riku-Jakke-Hantta)
# Saksaan (Vesku-Riku-Jakke-Hantta)
# Narkkarirakkautta (Vesku-Riku-Jakke-Hantta)
# Viulisti (Severi basso, laulu Hantta)
# Ylpee Kuu (Riku-Jakke-Severi-Met)
# Liian Monta Kertaa (Riku-Jakke-Severi-Met)
# Vanha Holvikirkko (Riku-Jakke-Severi-Met)
# Kesäöitä (Vesku-Riku-Jakke-Severi)
# Aku Ankka-Laulu (Vesku-Riku-Jakke-Severi)
# Siittiöt Sotapolulla (Vesku-Riku-Jakke-Severi)
# Ookko Tehny Lenkkiä? (Vesku-Riku-Jakke-Severi)
# Tango Delirium / Huipulla Tuulee (Vesku-Riku-Jakke-Severi)
# Aleksi (Vesku-Riku-Jakke-Severi)
# Vaatteet Pois [...ja pylly tänne] (Vesku-Riku-Jakke-Severi)
# Pakkoruottii (Vesku-Riku-Jakke-Severi)
# Kosketus (Vesku-Riku-Jakke-Severi)
# Krapula tulee [Minä määrään päivän] (Vesku-Riku-Jakke-Severi)
# Suomi On Sun (Vesku-Riku-Jakke-Severi)
# Pilke Silmäkulmassa (Vesku-Riku-Jakke-Severi)
# Ruottalainen Oopperalaulaja [Laulu: toim.joht. Arto Olavi Laaksoharju] (Vesku-Riku-Jakke-Severi)
# Ryssä Mun Leipääni Syö (Vesku-Riku-Jakke-Severi)
# Juhannuksena (Vesku-Riku-Jakke-Severi)
Isotähtiputki

**Isotähtiputki** (*Astrantia major*) on monivuotinen sarjakukkaiskasveihin (Apiaceae) kuuluva kasvi, jota kasvatetaan koristekasvina.

## Ulkonäkö ja koko

Isotähtiputken lehdissä on viisi lehdykkää, varsi kasvaa 60–100 senttimetriä pitkäksi ja latvassa on tähtimäisiä kukkia. Kasvista on punaisen ja violetin sävyisiä sekä harmaan valkeita lajikkeita. Isotähtiputki kukkii elokuussa. Punatähtiputki (*Astrantia carniolica* × *major*) on alppitähtiputken (*Astrantia carniolica*) ja isotähtiputken risteymä.

## Lähteet

## Aiheesta muualla
* 
* 
* Pirkanmaan perinnepiha: Isotähtiputki (''Astrantia major'') 
* Luopioisten kasvisto: Isotähtiputki (''Astrantia major'')
* LuontoPortti: Isotähtiputki (''Astrantia major'')
* 
* ITIS: ''Astrantia major''
Roland Carlsson

**Roland Carlsson** (s. 7. heinäkuuta 1971 Helsinki) on suomalainen entinen jääkiekkoilija. Hän oli pelipaikaltaan puolustaja. Hänen joukkueensa SM-liigassa olivat HIFK, Lukko, Pelicans ja SaiPa.
Zossen

**Zossen** on kaupunki Brandenburgin osavaltiossa itäisessä Saksassa. Se sijaitsee Dahmen sivujoen Notten varrella 25 kilometriä Berliinistä etelään. Zossen on useimpien muiden brandenburgilaisten paikkakuntien tavoin alun perin slaavilainen yhdyskunta. Kaupungin naapurit pohjoisesta myötäpäivään ovat Mahlow, Rangsdorf, Dahme-Spreewaldin piirikunta, Baruth, Mellensee, Trebbin ja  Ludwigsfelde. Zossen-nimen alkuperän arvellaan olevan slaavilaisessa mäntyä tarkoittavassa ilmaisussa (*sosna*, *Сосна*).

Kaupungissa on runsaat 18&nbsp;000 asukasta.

Zossen sijaitsee kaksirataisen, sähköistetyn rautatielinjan Berliini&ndash;Dresden varrella. Kaupungin alueella risteävät valtatiet B 96 ja B 246. Moottoritie A 10 kulkee kaupungin pohjoispuolitse.

## Historia

Zossenissa sijaitsi Neuvostoliiton sotilasalue vuosina 1945–1994. Alue oli sotilaskäytössä jo ensimmäisen maailmansodan aikana; siellä majoitettiin venäläisten, brittien ja ranskalaisten joukoissa taistelleita islaminuskoisia sotavankeja leirissä, jota kutsuttiin nimellä *Halbmondlager* eli ”Puolikuunleiri”. Heitä varten rakennettiin puinen moskeija; hyvällä kohtelulla vankeja pyrittiin käännyttämään Saksan puolelle.

### Vuosilukuja
*1734: Zossenin pyhän kolminaisuuden kirkon peruskivi laskettiin 24. toukokuuta, kirkko uudistettiin 1938
*1809/1810: Kietz ja Zossenin viinitarhat yhdistettiin
*1885: Kietziin pystytettiin muistomerkki vuosien 1864, 1866 ja 1870/1871 sodissa kaatuneille
*1901–1904: Berlin-Marienfelden ja Zossenin välillä kokeiltiin nopeita sähköllä kulkevia vetureita ja moottorivaunuja
*1906: Kirchplatzin koulua laajennettiin, Kietz sai uuden nimen *Bismarckplatz*
*1910: Zossenin ja Wünsdorfin välistä sotilasaluetta kehitettiin
*1932: Levitettiin kaupunginvaltuutettu ja diakoni Emil Phillipin lentolehtisiä, joissa käsiteltiin protestanttista yhteisöä ja Zossenin kaupunkia uhkaavia muutoksia
*1933: Saksan kansallissosialistisen työväenpuolueen valtaannousun myötä SA-joukot pidättivät 60 sosialistia ja kommunistia. 32 pidätetyistä, muun muassa Alfred Schulz ja Alfred Heintz, kuljetettiin Oranienburgin keskitysleirille. Emil Phillip vapautettiin virastaan pastori Eckertin määräyksellä
*1939: Zossenin sotilastukikohta muutettiin sotilaspäämajaksi toisen maailmansodan alussa
*1943–1945: *[[Oberkommando des Heeres|Oberkommando des deutschen Heeres]]* -yleisesikunta piti päämajaa Zossenin Wünsdorfissa
*1956: Perustettiin kaupunginpuisto (*Stadtpark*) 
*1992: Perustettiin *”Alter Krug” Zossen e. V.* -kotiseutuyhdistys
*1993: *Bismarckplatz* eli entinen Kietz, joka toisen maailmansodan jälkeen nimettiin *Leninplatziksi*, sai takaisin historiallisen nimensä *Am Kietz*
*1994: Teltow-Flämingin piirikunta muodostettiin yhdistämällä Jüterbog, Luckenwalde ja Zossen
*1995: *Alte Krug* ja sen keittiö *Schwarzküche* restauroitiin
*1996: Joachim II:n Zossenille myöntämien privilegioiden ja oikeuksien 450-vuotisjuhla
*2003: Useita pieniä naapurikuntia liitettiin Zosseniin
*2007: Weinbergistä löydettiin pronssikautinen uurnahauta

## Lähteet

## Aiheesta muualla

* Viralliset sivut
* Teltowin museo (Museum des Teltow) 
* Zossen Wünsdorf -sotilasalueen historia
Kari Heikkinen

**Kari Heikkinen** (s. 28. maaliskuuta 1962 Tampere) on entinen jääkiekkoilija. Hän pelasi koko SM-liigauransa Tapparassa. Hän oli pelipaikaltaan hyökkääjä ja teki urallaan paljon tehopisteitä. SM-liigauransa jälkeen hän pelasi myös Saksassa ja Ranskassa.

## Lähteet
*
Arto Kulmala

**Arto Kulmala** (s. 5. huhtikuuta 1968 Tampere) on entinen suomalainen jääkiekkoilija. Hän pelasi SM-liigaa ainoastaan Tapparassa. Hän oli joukkueen hyökkäyksen tukipilareita 1980- ja 1990-luvuilla. Suomen mestaruuden hän voitti vuonna 1988.

Kulmala pelasi myös ulkomailla, Norjassa sekä Ranskassa. Hän oli peliurallaan 178&nbsp;cm pitkä ja painoi 72&nbsp;kg.

## Lähteet

## Aiheesta muualla
*
Pekka Laksola

**Pekka Laksola** (s. 25. toukokuuta 1964 Tampere) on entinen suomalainen jääkiekkoilija. Hän pelasi SM-liigaa Tapparassa vuodesta 1982 vuoteen 1999. Laksola oli pelipaikaltaan puolustaja. Puolustajaksi hän teki urallaan paljon tehopisteitä. Tapparan lisäksi Laksola pelasi Saksassa kaksi ja Ranskassa yhden kauden. Hän pelasi maajoukkueessa kolmissa MM-kilpailuissa. Peliuransa jälkeen Laksola on toiminut jääkiekkovalmentajana Ranskassa ja Suomessa

## Lähteet
*
Isotöyhtöangervo

**Isotöyhtöangervo** eli **töyhtöangervo** (*Aruncus dioicus*) on kestävä monivuotinen koristekasvi, joka tulee toimeen vähällä valolla. Kosteus on sille tärkeää; jos kosteutta riittää sen voi istuttaa aurinkoiseenkin paikkaan.

## Ulkonäkö ja koko
Isotöyhtöangervo kasvaa noin puolitoista metriä korkeaksi. Töyhtömäiset, valkoiset kukat aukeavat heinäkuussa. Kasvilla on erikseen hede- ja emikukkia. Isotöyhtöangervo on perenna, mutta sitä voi käyttää pensaiden tapaan istutuksissa; aikanaan siitä kasvaa tuuhea ja peittävä kasvusto.

Pikkutöyhtöangervo (*Aruncus aethusifolius*) on varsin samannäköinen, mutta jää 20–30 cm korkeaksi.

## Levinneisyys
Isotöyhtöangervo voi levitä viljelyksiltä luontoon. Sitä tavataan laajalla alueella Pohjois-Amerikan länsiosissa, Keski-Euroopassa ja Aasiassa.

## Lähteet

## Aiheesta muualla
* Suomen Lajitietokeskus: Isotöyhtöangervo (töyhtöangervo) – ''Aruncus dioicus''